
   REFERAT


Apartamentele 5 şi 8 înscrise în CF. ind. 134460 , cu nr. TOP. 16976/V, 16976/VIII, spaţiile cu altă destinaţie nr. 10 , 11 , 12  şi 13 înscrise în CF. ind. 134460 cu nr. TOP. 16976/X, 16976/XI , 16976/XII , 16976/XIII şi terenurile aferente situate în Timişoara , str. I. Văcărescu nr. 29, sunt proprietatea Parohiei Romano - Catolice din Timişoara  IV (Iosefin ) - Episcopia Romano - Catolică din Timişoara , dobândite în baza  Deciziei  nr. 218/05.04.2004 a Guvernului României , Comisia Specială de Retrocedare  a unor bunuri imobile care au aparţinut Cultelor Religioase din România .

Imobilul situat în Timişoara , Bd. Tinereţii nr.15 înscris în CF. 1 cu nr. TOP. 17076, 17077 este proprietatea Primăriei municipiului Timişoara  cu titlu de posesor la localizare cumpărare , expropriere , unificare , schimb donaţie , imobil în care Parohia Romano Catolică Timişoara deţine cu contractul de închiriere nr. 622/1999 un spaţiu în suprafaţă de 328,14 mp. .

Prin adresa nr. SC2005-14409/23.06.2005 şi în urma mai multor audienţe, Parohia Romano Catolică  şi-a exprimat intenţia de a face un schimb cu Primăria municipiului Timişoara, între cele două proprietăţi .


Această situaţie a fost prezentată în Referatul nr. SC2005-11409/04.07.2005 şi s-a înaintat spre analiză Comisiilor pe domenii de specialitate ale C.L.M.T. din data de 05.07.2005 .


Comisiile 1 , 2 , 3  şi 4 au fost de acord cu propunerea executivului, referitoare la schimbul de proprietăţi în urma negocierii prin Comisia de negociere cu terţii a Consiliului Local, constituită prin H.C.L. nr. 44/2004 .


În şedinţa din data de 19.10.2005 a Comisiei de negociere cu terţii s-a analizat adresa Direcţiei Patrimoniu nr. SC2005-11409/07.07.2005 , privind aprobarea schimbului de proprietăţi între Parohia Romano Catolică şi Primăria municipiului  Timişoara şi a solicitat Direcţiei Patrimoniu întocmirea unui proiect de hotărâre  în vederea aprobării de către C.L.M.T. a schimbului de proprietăţi între cele două părţi , urmând ca în Comisia de negociere să se stabilească condiţiile de realizare a schimbului .

Având în vedere cele de mai sus şi în conformitate cu prevederile art. 38 lit. f din Legea nr. 215/2001, privind administraţia publică locală





PROPUNEM :

 emiterea unei H.C.L.  care să aprobe schimbul de proprietăţi ,  între Primăria municipiului Timişoara  şi Parohia Romano - Catolică din Timişoara  IV (Iosefin ) - Episcopia Romano - Catolică din Timişoara constând în spaţiul cu altă destinaţie în suprafaţă de 328,14 mp.  ,deţinut cu contractul de închiriere nr. 622/1999 de Parohia Romano Catolică Timişoara ,situat în Timişoara, Bd. Tinereţii nr. 15, respectiv ap . 5, 8, spaţiile cu altă destinaţie 10, 11, 12 şi 13 situate în Timişoara str. I.Văcărescu  nr. 29. Condiţiile de realizare a schimbului se vor stabili de către Comisia de negociere cu terţi constituită în baza HCLMT nr. 44/2004, iar concluziile acesteia vor fi supuse spre aprobare Consiliului Local. 

